text: Servei de Relacions Laborals a Girona
  Sra. Ana Maria Mallol Gusiñe
  a) Conèixer i coordinar les propostes de resolució en els expedients sancionadors per incompliment de la normativa laboral, en matèria de seguretat i salut laboral, ocupació, i obstrucció a la tasca inspectora, així com sobre qualsevol altra matèria sancionadora que se li atribueixi.
  e) Coordinar el control de legalitat, el registre, el dipòsit i la publicació dels convenis col·lectius i els plans d'igualtat, i supervisar la normalització lingüística de l'àmbit dels serveis territorials.
  g) Tramitar i elaborar les resolucions dels expedients referents a la reducció de jornada, la suspensió i l'extinció de contractes de treball per causa major, i els de reducció de jornada, suspensió i cessament d'activitats de socis cooperativistes de cooperatives de treball associat; també dels expedients referents a l'autorització administrativa del treball de menors, i a l'autorització d'empreses de treball temporal, el seu registre i el dels contractes de posada a disposició que aquestes empreses de treball temporal formalitzin amb les empreses usuàries.
  h) Coordinar el registre dels expedients relatius al dipòsit d'estatuts d'associacions sindicals i empresarials, així com el registre de les actes d'eleccions sindicals.
  j) Vigilar el compliment i fer el seguiment de la normativa aplicable a les matèries competència d'aquest Servei, especialment en relació amb les denúncies presentades per infracció de les normes esmentades.
  k) Coordinar l'estudi, la redacció i la remissió dels informes a la Direcció General de Relacions Laborals, Treball Autònom, Seguretat i Salut Laboral en relació amb els recursos ordinaris interposats contra les resolucions dictades pel servei territorial corresponent.
  l) Coordinar i col·laborar amb la Inspecció de Treball de Catalunya i altres organismes, en els àmbits de competència respectius.
  p) Altres funcions de naturalesa anàloga que li encomanin els seus superiors jeràrquics.
  RESOLUCIÓ TRE/624/2007, de 7 de febrer, de nomenament de la senyora Anna M. Mallol Gusiñé com a cap del Servei de Relacions Laborals dels Serveis Territorials de Treball a Girona. (DOGC núm. 4838)
  RESOLUCIÓ de 22 d'agost, per la qual s'aprova l'oferta d'ocupació pública per a l'any 2016. (DOGC núm. 7196)